o
Herra antoi minulle raamatunpaikan Jesaja 6:sta.
Musiikista vastaavat lauloivat sen tänään.
Koen, että Jumalan läsnäolo on nyt tuon raamatunpaikan yllä.
Luen Jes. 6:1:stä eteenpäin.
"Näin Herran istuvan korkealla ja ylhäisellä istuimella."
"Hänen vaatteensa liepeet täyttivät temppelin."
"Serafit seisoivat Hänen ympäril- lään; kullakin oli kuusi siipeä:" -
"kahdella he peittivät kasvonsa, kahdella jalkansa," -
"ja kahdella he lensivät."
"He huusivat: 'Pyhä, pyhä, pyhä Herra Sebaot.'"
"Kaikki maa on täynnä Hänen kunniaansa."
Jumalan pyhyys koskettaa minua.
Enkelien piti peittää kasvonsa ja ruumiinsa.
Ihminen puolestaan saa nähdä Jumalan pyhyyden.
Kaikki maa on täynnä Hänen kunniaansa.
Jeesus on kirkastettu. Hän istuu korkealla ja ylhäisellä istuimella.
Rukoillaan. Isä, kiitän Sinua siitä, -
että kirkkautesi valo loistaa. Täytä sydämemme rakkaudellasi.
Kiitos, Herra, että olet pyhä.
Kun astumme kirkkauteesi ja näemme Sinut kasvoista kasvoihin, -
Pyhyys siirtyy Sinusta meihin.
Meistä tulee pyhiä, kun katselemme Sinua.
Kiitos, että olet puhdas -
ja että rakkautesi peittää meidät.
Kohotan käteni ja palvon Sinua.
Nostan kasvoni ja sanon, että rakastan Sinua.
Annan Sinulle uudelleen koko sydämeni.
Rukoilen, että sanani toisivat Sinulle kunnian ja kirkkauden.
Kosketa sydämiä. Pelasta ja paranna.
Ennen kaikkea rukoilen, että Sinä tulet kirkastetuksi. Palvomme Sinua
Ihailemme kallista nimeäsi. Jeesuksen nimessä, aamen.
On ihmeellistä astua Jumalan läsnäoloon.
On ihmeellistä astua Hänen kirkkautensa valoon.
On ihmeellistä, että voimme kokea sen täällä maan päällä.
Jumalan valtakunta, Jumalan läsnäolo voi tulla luoksemme.
Kyse on sydämestä. Suurin on rakkaus.
Jumala haluaa, että rakastat Häntä koko sydämestäsi.
Nuorena opin, että rakastaminen on sydämen antamista toiselle.
Kun tulin uskoon, oli tärkeää antaa koko sydän Jumalalle.
Vaimo ja lapset, joita rakastan, eivät saa koko sydäntäni.
Sydämeni saa Herra. Se on taivaallisissa turvassa.
Silloin Jumala voi vuodattaa sydämeen ehdottoman rakkautensa.
Rakkauden valo koskettaa sitten jokaista kohtaamaamme.
On ihmeellistä tuntea Jumalan rakkaus.
Se ylittää kaiken tiedon, ihmis- puheen, opetuksen ja saarnat.
Jumalan rakkauden ilmestys voi parantaa.
Olet täällä, koska joku on rukoillut puolestasi.
Olen tässä, koska äitini rukoili puolestani.
Hän eli rukoillen.
Pastori Phil kehotti äsken rukoilemaan.
Rukous muuttaa kansakunnan. Tämä kansa on lähellä herätystä.
Tulen Uudesta-Seelannista. Siellä on ollut kaksi herätystä.
Elämäni muuttui, kun näin Jumalan ilmestyvän seurakunnissa -
ja toimivan rakkauden aallon tavoin.
Ihmisiä kaatuili. Oli kuin juna olisi pyyhkäissyt seurakunnan yli.
Jumala on valmistellut tätä kansakuntaa -
Kristuksen pyhyyden ja puhtauden kosketusta varten.
Jesaja sanoi: "Olen epäpuhdas."
"Olen ihminen, joka elää epäpuhtaiden seassa."
Herra sanoi serafille: "Ota tulesta hiili" -
"ja kosketa Jesajan huulia." Näin Jesaja tuli puhtaaksi.
Niin Jesaja lupasi lähteä Herran puolesta.
Jumala ei ilmoita pyhyyttään, jotta saisimme upean kokemuksen.
Hän ilmoittaa sen, jotta menisimme maan ääriin.
Täällä on valtava perintö ja Jumalan voitelu, -
joka kuljettaa ihmisiä maan ääriin.
Rukoilen, että Jumala avaa silmänne näkemään Hänet, -
samalla kun henkenne kytkeytyy Jumalan läsnäoloon.
Anna Hänen muuttaa sinua, jotta voit mennä maan ääriin.
Älä rajoita Herran työtä. Muuttunut ihminen voi muuttaa maailmaa.
Hän rakastaa sinua.
Vietetään nyt hetki ja ojentaudutaan kohti Jumalaa.
Anna Hänen koskettaa sinua.
Jumala voi tehdä enemmän kuin ikinä osaamme kuvitella.
Herra, anna Henkesi levätä ihmisten yllä. Täytä heidät rakkaudellasi.
Pelasta heidän sydämensä.
Anna heidän kääntyä pois synnistä.
Anna heidän huutaa Jeesuksen nimen puoleen.
Anna pelastuksesi, ikuisen elämän ja syntien anteeksiannon -
tulla huoneeseesi ja kansallesi.
Aamen.
Haluan esitellä perheeni. Vaimoni haluaisi olla täällä.
Puhuin vaimon ja lasten kanssa tänään illalla.
He odottavat minua kotiin.
Tässä on kuva vaimostani Janesta. Hän on Vancouverista, Kanadasta.
Tapasimme lähetystyössä Singaporessa.
Olemme olleet naimisissa 18 vuotta.
Olemme löytäneet valtavan rakkauden toisiamme kohtaan.
Kun kaksi tai useampi kokoontuu rukoilemaan, maailma voi muuttua.
Vihollinen hyökkää avioliittoja vastaan.
Jumala pystyy eheyttämään avioliittoja ja tuomaan sovinnon.
Jos avioliittosi on kariutunut, -
tiedä, että Jumala on sielusi rakastaja.
Kiitän Jumalaa Janesta. Jane tuli uskoon 6-vuotiaana.
Hän on seurannut Jumalaa koko ikänsä. Se on väkevä todistus.
Jos olet antanut elämäsi Jumalalle jo nuorena, älä käänny pois.
Kasvoin perinteisessä kirkossa, -
mutta opin tuntemaan Jeesuksen vasta 26-vuotiaana.
Meillä on kolme lasta.
Lapset näyttävät enkeleiltä, mutta sitä he eivät ole.
Ensimmäinen enkeli oikealta on Lisa. Hän on evankelista.
Hän yrittää tuoda jokaisen kohtaamansa ihmisen Kristuksen luo.
Michael täyttää pian 6. Hän on ihminen, joka rakastaa.
Hän sanoo kaikille: "Rakastan sinua."
Hän sanoi puhelimessa tänään: "Isi, kaipaan ja rakastan sinua."
Se saa sydämen sulamaan ja ihmettelemään, mitä teen täällä.
Sarah on profeetta. Kuinka monen perheessä on profeetta?
Hänestä tulee voimallinen Herran profeetta.
Hänellä on myös sydäntä.
Kuinka moni osaa profetoida sydämellisesti?
Meillä on kaksi ruusua ja yksi... Ei, hän ei ole piikki.
Seuraava kuva.
Täällä on kolme surffaajaa.
Kasvoin Uudessa-Seelannissa. Surffasin Raglan-nimisessä paikassa
Olin aina lainelaudan päällä.
Surffasin Indicators- nimisessä paikassa -
ja Mahian niemimaalla, mutta en kerro kaikkia näitä paikkoja.
Näin 1970-luvulla elokuvan "The Endless Summer", -
jossa kalifornialaisnuoret surffaavat maailmalla.
Lähdin matkustamaan. Lähtiessäni Uudesta-Seelannista sammutin valot.
Pastori Phil tuli tänne.
Surffasimme Australiassa, Indonesiassa, Sri Lankassa, -
Etelä-Afrikassa, Mauritiuksella ja Réunionilla.
Se oli upeaa. Näin valaita ja delfiinejä.
Rakastin merta, ulkoilmaa ja extreme-urheilua.
Oli hienoa tavata ihmisiä eri kulttuureista.
1982 saavuin Mauritiukselle Tamarin Bayn kalastajakylään.
Siellä oli hyvä riutalle murtuva vasen aalto.
Aallossa oli kolme isoa pomppua.
Tässä on paikallinen kalastaja, Simon, rastafari.
Hän sanoi aina: "Relaa, kaveri!"
"Vedä henkoset!"
Mehän tietysti vedimme.
Puhalsimme paikallisten valot sammuksiin.
Olimme osa perhettä.
Katselimme halpiselokuvia.
Asuimme heidän kanssaan.
Simon opetti minulle yösukellusta. Rakastan sukeltamista ja merta.
Olen katsonut televisiosta kaikki Cousteaun seikkailut.
Halusin meribiologiksi, mutta minusta ei ollut lukumieheksi.
Sukelsin aina kun mahdollista.
Aina kun en surffannut, sukeltelin.
Sukeltelin ystävieni kanssa Rivière Noirilla, Mustallajoella.
Pyydystimme jokirapuja, tasku- rapuja ja mustekaloja.
Yöllä törmäsimme kuutiomeduusaparveen.
Minulla oli lyhythihainen liivi. Ystävilläni oli sukelluspuvut.
Meduusa poltti minua kyynärvarteen. Yhteensä sain viisi pistoa.
Käteni turposi kuin ilmapallo. Lonkerot polttivat käteni rakoille.
Kalastaja sanoi, että yksikin polttama on tappava.
Hän käski virtsata käsivarrelle. Niin tosissaan hän oli.
Olin hengenpelastaja, surffari ja sukeltaja.
Tiesin, että polttamaan pitää panna viinietikkaa.
Minut nostettiin veneeseen ja tuotiin rannalle.
Mukaan veneeseen tuli nuori poika. Muut jäivät riutalle.
He tekivät paniikissa väärän valinnan.
Poika yritti saada minua veneestä. Otin askeleen ja kaaduin maahan.
Kuutiomeduusan myrkky vaikuttaa hermostoon.
Kaaduin veneen pohjalle.
Poika veti minut veneestä rannalle tien viereen.
Poika pelkäsi riutalla yhä olevan veljensä puolesta.
Yritin pyytää häntä soittamaan apua.
Muut olivat turvassa, koska heillä oli kokopuvut.
Poika juoksi paniikissa veneelle ja alkoi meloa muiden luo.
En tiennyt, että kuutiomeduusan myrkky voi tappaa 20 minuutissa.
Minut valtasi väsymys. Aloin sulkea silmiäni.
Se olisi johtanut kuolemaan.
Kuulin miesäänen sanovan: "Jos suljet silmäsi, et enää herää."
Ihmettelin, kuka puhui.
Käännyin äänen suuntaan. Ketään ei näkynyt.
Kuulin miehen sanovan: "Jos suljet silmäsi, et enää herää."
En tiennyt, että se oli Jumala. En ollut kristitty.
En edes uskonut, että Jumala on olemassa.
Myöhemmin opin Jeesuksen Sanat: "Lampaani tuntevat minun ääneni."
Kuinka moni on kuullut Jumalan äänen?
Olin musta lammas. En uskonut Häneen.
On Jumalan rakkautta, että Hän puhuu uskosta osattomalle.
Jumala voi puhua lähipiirissäsi olevalle uskosta osattomalle.
Jeesus etsii kadonneita lampaita.
Hän haluaa pelastaa jokaisen.
Käsitin, että puhuja oli oikeassa. Jos sulkisin silmäni, kuolisin.
Se olisi varma kuolema.
Hoipertelin ylös tielle toisen jalan varassa.
Oikea jalka oli halvaantunut.
Tapasin intialaisia taksikuskeja. He luulivat, että olin humalassa.
Pyysin apua. Sanoin, että kuutiomeduusa oli polttanut minua.
Miehet kysyivät rahaa.
Sanoin olevani kuolemaisillani. Lupasin maksaa 50 dollaria.
Kuljettaja pyysi rahaa nähtäväksi.
Sanoin, ettei minulla ollut rahaa mukanani. Miehet lähtivät pois.
Anoin apua. Yritin kävellä eteenpäin.
Ääni kysyi: "Oletko valmis kerjäämään henkesi edestä?"
Ajattelin: "Sepä hyvä ajatus."
"Intialaiset eivät olekaan nähneet valkoista miestä kerjäämässä."
Heittäydyin polvilleni ja ojensin oikean käteni.
Aloin pyytää henkeni edestä.
Miehistä kaksi käveli pois. Yksi pysähtyi.
Sanoin: "Kuolen, ellet auta minua."
Mies oli aivan hiljaa. Hän tuli luokseni.
Hän auttoi minut jaloilleni ja talutti minut taksiin.
Lähdimme ajamaan.
Hän kysyi, missä hotellissa ja missä huoneessa yövyin.
Hän halusi tietenkin korvauksensa.
Sanoin asuvani kalastajan luona Tamarin Bayssa.
Mies alkoi sättiä minua.
Hän sanoi jättävänsä minut Tamarin Bay -hotelliin.
Hän ajoi hotellille ja käski minut ulos autosta.
Olin tunnoton vyötäröstä alaspäin. En pystynyt kävelemään.
Mies irrotti turvavyön, avasi oven ja työnsi minut ulos.
Kuski veti jalkani pois autosta, laittoi oven kiinni ja lähti.
Ajattelin: "Millainen mies tekee niin?"
"Kyllä maailma on julma."
"Jos on aikani kuolla, kuolen sitten tähän."
Makasin maassa kuolemankielissä.
Paikalle sattui tuttu kalastaja, Daniel.
Hän kysyi: "Mitä on tapahtunut. En ole nähnyt sinua tuollaisena."
Oletko ryöminyt hotellin parkkipaikalla perjantai-iltana?
Onko tämä Australia?
Kenties tämä on jokin muu maa.
Sitä tapahtuu Uudessa-Seelannissa.
Daniel oli nähnyt taksin kuljettavan minua.
Näytin hänelle kättäni.
Daniel on hyväsydäminen mies.
Hän tunnisti sen heti meduusan polttamaksi.
Hän sanoi, että loppu on lähellä.
Hän kantoi minut hotellille. Näin turkoosin uima-altaan.
Kiinalaiset omistajat pelailivat pöydän äärellä.
Minut pantiin istumaan. He kysyivät: -
"Valkoinen poika, oletko juovuksissa?"
Näytin polttamia kädessäni. Sanoin haluavani sairaalaan.
Yksi kysyi: "Tyhmä mies, miksi pistät itseäsi suoneen?"
He polttivat oopiumpiippua.
Hän sätti minua.
Ajattelin: "Kiitos, tri Huang."
Hän ajatteli, että kaikki surffaajat ovat huumeveikkoja.
Suurin osa olikin.
Mies kääntyi pois nauraen.
Käteni alkoi täristä. Lihakset alkoivat kouristella.
Olin kuoleman kourissa.
Miehet yrittivät pitää minua paikoillani.
Tunsin, miten kuolema tunkeutui luihini ja jalkoihini.
Tunsin jäätyväni. Pyysin huopaa.
Minulle tuotiin huopia ja lasillinen maitoa.
Sanoin, että minun on päästävä sairaalaan.
Pyysin hotellin omistajaa viemään minut autollaan sairaalaan.
Anoin apua.
Hän sanoi: "Emme voi mennä autollani."
"Odotetaan ambulanssia. Ole huoleti."
Relaa!
Kun mies kieltäytyi viemästä minua sairaalaan, -
halusin lyödä häntä. Oikea käteni ei toiminut.
Käsitin, että käteni on halvaantunut.
Vasemmassa kädessäni oli vielä hiukan tuntoa.
Päätin tarrata häntä paidasta ja kolkata hänet päälläni.
Kun olin tarttumaisillani hänen kaulukseensa -
ja antamaisillani hänelle kunnon opetuksen, -
ääni sanoi taas: "Myrkky on niin lähellä sydäntäsi," -
"että adrenaliiniryöppy tappaa sinut."
Käsitin, että se on totta.
Vaihtoehdot olivat vähissä. Onko se tuttua?
Jos löisin häntä päälläni, hänen hampaansa uppoaisivat kallooni.
Sitä paitsi kuolisin.
Se oli ongelma.
Päätin tulla lyömään häntä myöhemmin.
Ajattelin: "Jos jään henkiin, olet mennyttä miestä!"
"Parasta toivoa, etten selviä."
Sitten näin ambulanssin valot.
Daniel oli juossut sairaalalle. Hän nosti minut ambulanssiin.
Ambulanssi lähti täyttä vauhtia.
Makasin jalat edellä menosuuntaan.
Kun nousimme ylös harjua, myrkky alkoi virrata kohti sisäelimiä.
Kuoleman aalto pyyhkäisi ylitseni. Pystyin tuskin hengittämään.
Näin edessäni kuin videon lapsen elämästä.
Käsitin, että se on omaa elämääni. Näin itseni eri kasvuvaiheissa.
Minulle välähti, että ihmiset sanovatkin -
elämän vilistävän silmien edessä juuri ennen kuoleman hetkeä.
Käsitin, että kuolema oli lähellä. Mietin, onko sen jälkeen elämää.
Olin ollut ateisti. En uskonut kuolemanjälkeiseen elämään.
Ajattelin, että olenhan erehtynyt ennenkin.
Pelasin venäläistä rulettia.
En tiennyt, minne päätyisin, jos olen väärässä.
Yhtäkkiä näin edessäni kuvan äidistäni.
Hän oli polvillaan kädet kohotettuina makuuhuoneessa.
Tietämättäni äiti oli samaan aikaan nähnyt edessään kasvoni.
Jumala oli käskenyt hänen rukoilla henkeni puolesta.
Äiti oli kuullut saman äänen, kun hänen äitinsä oli kuollut.
Se toi hänet Kristuksen luo.
Jumala sanoi äidilleni keskellä päivää: -
"Poikasi on kuolemaisillaan."
Jumalan äänen vaikutuksesta äiti alkoi rukoilla.
Sain kuulla siitä, vasta kun palasin kotiin.
Kun kerroimme toisillemme, mitä oli tapahtunut, itkimme.
Jumala käytti hänen rukoustaan uskoontulossani.
Äiti oli rukoillut, että sydämeni kääntyy Jeesuksen puoleen.
Äiti puhui minulle näyssä: -
"Vaikka olisit tehnyt elämässäsi mitä virheitä tahansa," -
"Jumala kuulee ja antaa anteeksi, jos huudat Häntä avuksesi."
Ajattelin: "On liian myöhäistä. Olen tehnyt niin monia virheitä."
"Olisi tekopyhää rukoilla Jumalaa nyt, kuoleman kielissä."
En tiennyt, oliko sydämessäni mitään hyvää.
Äiti sanoi: "Huuda Jumalan puoleen. Hän antaa anteeksi."
Sanoin: "En tunne Jumalaa. Jumala, näytä kasvosi."
Näin vain äitini kasvot. Äitini ei ollut Jumala.
Äiti on kristitty. Äidithän ovat aina oikeassa.
Ajattelin, että äiti, jos joku, ilmentää Jumalaa.
Hän oli niin lempeä ja rakastava.
Hän ei ikinä sanonut pahasti.
Hän, jos joku, tuntee Jumalan.
Ajattelin, että jos Jeesus on kristittyjen Jumala, olen pulassa.
Mietin, minkä rukouksen lausuisin. Sanoin "En osaa rukoilla."
"Auta minua rukoilemaan. Jos näet sydämessäni hyvää, auta."
Silmieni eteen ilmestyivät sanat: "Anna anteeksi meidän syntimme."
Sanoin: "Olen tehnyt paljon syntiä."
"Jos voit antaa anteeksi, pyydän sitä."
Eteeni ilmestyivät uudet sanat: -
"Anna anteeksi niille, jotka ovat sinua vastaan rikkoneet."
En ole luonteeltani kostonhaluinen.
Sanoin: "Annan kaikille anteeksi."
Samassa mieleeni nousivat taksikuskin kasvot.
Ajattelin: "Mitä hän täällä tekee?"
Ääni kysyi: "Annatko hänelle anteeksi heitteillejätön?"
Sanoin: "Älä hulluttele. Miksi minun pitäisi?"
Eteeni ilmestyivät hotellinomistajan kasvot.
Ääni kysyi: "Annatko hänelle anteeksi?"
Sanoin: "En. Olin suunnitellut muuta."
"Anteeksianto ei ole listan yläpäässä."
Ajattelin laskea käteni hänen ylleen, mutta en kuten pappi.
Laittaisin käteni hänen kurkulleen.
"Eikö henki meinaa kulkea? Ole huoleti. Sinulla ei ole kurkkua."
Kristitty opetetaan kääntämään toinen poski.
Pakana opetetaan hakemaan pesäpallomaila.
Makasin siinä ja aloin saada yhteyden vihaani.
Käsitin, että sanat olivat Isä meidän -rukouksesta.
Olin kastettu ja konfirmoitu anglikaanisyntinen.
Onko muita kastettuja ja konfirmoituja syntisiä?
Tiedättehän?
Minulla oli kastetodistus.
Olin saanut konfirmaation 14-vuotiaana.
Olin nauttinut ehtoollista, mutta en ollut koskaan kohdannut Jumalaa.
Rukoukseni pysähtyivät kattoon. Ajattelin, ettei Jumalaa ole.
Kristitty äitimme näki lastensa kulkevan pois.
Hän oli musertunut.
Hän itki, kun luovuin uskontiestäni.
Hän ei tiennyt, etten tuntenut Jumalaa.
Äiti opetti meille Isä meidän -rukouksen.
Papatimme sitä kuin papukaijat.
Nyt lausuin rukouksen, jossa käskettiin antamaan anteeksi.
Onko tappolistallasi joku?
Vihaatko jotakuta?
Myöhemmin näin, että ne kaksi miestä olivat jäävuoren huippu.
Käsitin, että minun piti antaa heille anteeksi.
Olin pattitilanteessa.
Jos en antaisi anteeksi, Jumala ei antaisi anteeksi minulle.
Näin Jeesus sanoi Vuorisaarnassa.
Jeesus kuoli ristillä.
Hän sanoi: "Isä, anna heille anteeksi."
Hän antoi anteeksi riistiinnaulitsijoilleen.
Anteeksiantaminen on hyvin voimallista.
Sen kautta Jumala voi parantaa.
Se ei oikaise vääryyttä, mutta se vapauttaa Jumalan parantavan voiman
Anna anteeksi ja päästä irti.
Jeesus antaa parantavan voiman.
Sanoin: "Jos annat anteeksi, annan miehille anteeksi."
Kerroin todistukseni Englannissa.
Kiinalaistyttö tuli käytävää pitkin eteen.
Hän sanoi: "Hotellin- omistaja oli setäni."
Tyttö oli Tamarin Baylta, Mauritiukselta.
Hän sanoi: "Anna anteeksi perheelleni."
Tyttö oli juuri tullut uskoon.
Hän sanoi: "Anna heille anteeksi."
Sanoin: "Annoin heille anteeksi jo ambulanssissa."
"Annan sinulle ja perheellesi anteeksi."
Anna anteeksi, niin sinulle annetaan anteeksi.
Pian eteeni ilmestyivät uudet sanat: -
"Tapahtukoon tahtosi myös maan päällä niin kuin taivaissa."
Olin toiminut oman tahtoni mukaan 26 vuoden ajan.
En tiennyt, mikä on Jumalan tahto.
Tiesin, etten ollut toteuttanut Jumalan tahtoa. Tarvitsin ihmettä.
Sanoin: "Annan Sinulle sydämeni. Tule elämääni."
Seuraavaksi silmieni eteen tuli koko Isä meidän -rukous.
Lausuin sen. Ambulanssiin laskeutui valtava Jumalan läsnäolo ja voima.
Koin Jumalan rauhan kasvavan sisälläni, ja minulla on se yhä.
Kun tekee sovinnon Luojan kanssa...
Kun vilpittömästi antaa elämänsä Hänelle, -
saa pelastuksen, Pyhän Hengen ja Jumalan läsnäolon.
Ihmiset ovat rukoilleet kuoleman hetkellä. Rukoileminen oli avain.
Jokainen, joka huutaa avuksi Herran nimeä, pelastuu.
Kuoleman pistin on synti. Se ei ole syöpä eikä kuutiomeduusa.
Se on viimeinen tuomio, toinen kuolema.
Jos teemme parannusta synneistä, saamme ikuisen elämän -
ja Jeesuksen lupaaman ylösnousemuselämän.
Kohtasin Jumalan viime hetkellä.
Se, mitä äiti oli sanonut, olikin totta. Jumala kuulee ja puhuu.
Ambulanssi pysähtyi. Ajankulu oli hidastunut.
Jumala antaa valtavasti armoa sillä hetkellä, -
kun joku tekee kuolemaa. Hän voi pysäyttää ajan kulun, -
jotta ihminen ehtii pelastua. Kolarissakin ehtii vielä pelastua.
Älä tuomitse ketään helvettiin.
Jumala ei halua kenenkään joutuvan kadotukseen.
Minut vietiin sairaalaan.
Minulta yritettiin löytää pulssia, turhaan.
Tunsin, että henkeni oli irtautumassa ruumiistani.
Joku etsi verisuonta kädestäni, turhaan.
Sain kaikki mahdolliset vasta-aineet.
Kuulin, mitä sanottiin, mutta en pystynyt puhumaan itse.
Kun ihminen kuolee, kuuloaisti sammuu viimeisenä.
Koomapotilaallekin kannattaa puhua. Hän voi kuulla ja parantua.
Sielu voi vastata evankeliumiin aivokuolematapauksissakin.
Olen joutunut ajamaan omaisia pois sairaalahuoneista, -
koska he ovat lausuneet kamalia asioita kuolevan kuullen.
Vaikka ihminen on kuoleman rajalla aivokuolleena, -
hänen kuullen ei kannata lausua typeryyksiä.
Lääkärit käskivät minun pitää silmiäni auki.
En pystynyt. Suljin silmäni. Koin helpotuksen tunteen.
Taistelu oli ohi. Irtauduin ruumiistani.
Sydänmonitorini näytti suoraa viivaa.
Lääkärit olisivat voineet julistaa minut kuolleeksi.
Käännyin ympäri. Huomasin olevani pimeydessä.
Ihmettelin, olenko kuollut.
Luulin, että sairaalasta olivat katkenneet sähköt.
Yritin etsiä valokatkaisinta.
Oletko yöpynyt ystävän luona ja etsinyt vessaa yöllä?
Etsin seinää. Sitten aloin etsiä sairaalavuodetta.
Ajattelin: "Kadotit vuoteesi, typerys."
Oli niin pimeää, etten nähnyt mitään.
Yritin koskettaa kasvojani, mutta käsi meni kasvojeni läpi.
Yritin molemmilla käsillä. Ne menivät kasvojeni läpi.
Ne menivät rintani läpi. Löin käsiäni yhteen. Ne menivät läpi.
Ihmettelin, miten voin olla siellä, ilman fyysistä ruumistani.
Olin elossa ja poissa ruumiistani.
Oletteko kuulleet amputoidun raajan haamukivusta?
Se johtuu ihmisen hengellisyydestä.
Käsitin olevani elossa mutta silti kuollut.
Aistin, että pimeydessä oli käsittämätön pahuus.
Aistin näkymättömät silmät ja lähestyvää liikettä.
Kuulin miesäänen huutavan: "Ole hiljaa!"
Nostin käteni suojakseni.
Toinen ääni sanoi: "Ansaitset tämän."
Taas ääni sanoi: "Olet helvetissä."
Sanoin: "En edes usko helvettiin."
Helvetissähän piti olla juhlat.
Siellä piti saada rellestää ilman ikäviä seurauksia.
Olisi vaikeaa kumota oluttuoppi.
Olisi vaikeaa vetää henkoset vesipiipusta.
"Minne piippu katosi, pojat?"
"Taidatte pitää piipusta?"
"Jotkut eivät haista toivottavasti sen kaiken keskellä."
Leikki sikseen.
Luulin, että helvetti oli seksiä, viinaa ja rock'n'rollia.
Tajusin kauhukseni, että saatoin olla helvetissä.
Siellä piti olla sarvipäisiä pikkumiehiä ruumiiden seassa.
Missä oli Danten inferno?
Ajattelin: "Ei täällä voi olla ruumiita. Tämä on hengellinen tila"
Ruumiini lojui siellä sairaalassa.
Käsitin, että sieluni on siinä paikassa tuomiopäivään asti.
Silloin kuolema ja tuonela heitetään tuliseen järveen.
Käsitin, että sieluja säilytetään siellä tuomiopäivään asti.
Siellä ollaan viisi minuuttia tai viisi tuhatta vuotta.
Ajattelin: "Olen ansainnut olla täällä, jos katsoo elämääni."
Paha oli lähellä, mutta se ei saanut koskettaa minua.
Oletko lukenut Psalmin 23? Herra on minun Paimeneni.
Vaikka vaeltaisin pimeässä laaksossa, en pelkäisi pahaa, -
sillä Sinä olet kanssani.
Myöhemmin käsitin, että sairaalan vuoteessa rukoillessani -
pyysin Jeesusta Herrakseni.
Vaelsin kuoleman varjon laakson läpi.
Pahuus oli ympärilläni, mutta Jeesus on suurempi.
Mikään ei voi erottaa meitä Jumalan rakkaudesta Kristuksessa, -
ei elämä, ei kuolema, eivät voimat eivätkä vallat.
Luciferkaan ei voi erottaa sinua.
Tämä on Kristuksen evankeliumin voima.
Sisälläni oli ylösnousemuselämä.
Yhtäkkiä kirkas valo läpäisi pimeyden.
Pimeydessä vaeltaville koitti valkeus. Se kosketti minua.
Minut nostettiin pimeydestä.
Minut nostettiin valotunneliin.
Jeesus sanoi: "Kaita on se tie, joka vie Jumalan valtakuntaan."
"Lavea on se tie, joka johtaa kadotukseen."
Paavali sanoi Ap. t. 26:18:ssa, -
että saatana hallitsee pimeyden valtakuntaa -
mutta Jeesus hallitsee valon valtakuntaa. Jeesus on tie sinne.
Kuljin valon valtakuntaa kohti huimaa vauhtia.
Valosäteet tulivat minua kohti aaltoina.
Koin uskomatonta lohdutusta ja lämpöä.
Seuraava aalto toi rauhaa. Se on säilynyt tähän päivään asti.
Jeesus on Rauhanruhtinas. Jeesus antaa oman rauhansa.
Kristityllä voi olla kamalaa, mutta Rauhanruhtinas tyynnyttää myrskyn.
Pimeydessä en pystynyt näkemään kättäni.
Nyt näin sormeni ja käteni henkiruumiissa.
Jeesus sanoi, että meistä tulee valkeuden poikia ja tyttäriä.
Jumala on valkeuksien Isä.
Elämä nielee sen, mikä on kuolevaista.
Näin ja koin Pyhän Hengen hedelmän.
Seuraava Jumalan läsnäolon aalto toi täydellistä iloa.
Kun tulin tunnelista, pysähdyin ja näin Jumalan kirkkauden.
Valonsäteet täyttivät taivaat ja kaiken.
Ihailin Jumalan kirkkautta.
Kirjoitusten mukaan Jeesuksen kirkkaus on niin voimakasta, -
ettei tarvita auringon tai kuun valoa.
Se täyttää taivaat ja peittää maan, niin kuin vedet peittävät meret.
Valkeudessa Jumala kysyi: "Ian, haluatko palata?"
Katsoin taakseni ja näin kulkeneeni tunnelista.
Olin kuollut ja poissa ruumiistani. Sanoin, etten tiennyt, missä olin.
Hän sanoi: "Sinun on nähtävä uudessa valossa."
"Jumala on valkeus. Hänessä ei ole mitään pimeyttä."
Sanat ilmestyivät eteeni.
Kysyin: "Olenko Kaikkivaltiaan Jumalan läsnäolossa?"
Häneltä mikään ei ole salattua.
Ajattelin, että he erehdyksessä nostivat ylös väärän kaverin.
Aloin liikkua takaisin kohti pimeää tunnelia.
Valkoisen valon aallot tulivat Jumalan läsnäolosta.
Ensimmäinen aalto toi ehdotonta rakkautta ja hyväksyntää.
Tuomion sijaan tuli puhdasta rakkautta.
Kylvin yliluonnollisessa läsnäolossa, -
jonka voin yhä tuntea käsinkosketeltavasti.
Voimme tuntea Jumalan rakkauden jo tässä elämässä.
Se on saatavilla jo nyt.
Elämämme yllä on avoin taivas, Jumalan valtakunta.
Jeesuksen luo tulevat voivat kokea tämän rakkauden.
Sanoin kironneeni Jumalaa. Hänestä tulvi lisää rakkautta.
Sanoin rikkoneeni käskyjä. Hänestä tulvi lisää rakkautta.
Sydämeni puhkesi itkuun.
En kyennyt vastustamaan rakkautta.
Jumala pystyy rakastamaan ja antamaan anteeksi.
Hän sanoi: "Syntisi annettiin anteeksi jo ambulanssissa."
Avasin silmäni. Ympärilläni oli rakkauden valokehä.
Jumalan läsnäolon kirkkaus ympäröi minua kuin suojaverho.
Ympärilläni ollut valo -
oli kuin tulikärpäsen hehkua Jumalan kirkkauteen verrattuna.
Pyysin päästä Jumalan kirkkauteen.
Kävelin kohti kirkkautta. Laitoin käteni valopilveen. Käteni katosi.
Kun astuin sisään, koko persoonani siirtyi valon piiriin.
Näin tähtiä kuin taivaalla. Niiden rinnalla tuntee itsensä pieneksi.
Kuvittele astuvasi tilaan, jossa Jeesus luo tähtiä ja galakseja.
Hän tekee niitä olevaiseksi.
Meitä kutsutaan Jumalan lapsiksi.
Se oli uskomatonta. Astuin kirkkauden pilveen, -
jossa tähdet muodostuivat.
Parantava voima paransi sydäntäni.
Koin Jumalan hellyyden. Se oli niin läheistä, -
niin syvää, että tuskin pystyin kävelemään.
Aloin kulkea hitaammin. Ajattelin, etten ehkä näe Jumalaa.
Jumalan rakkaus oli niin koskettavaa.
Yhtäkkiä valo alkoi lähteä.
Näin ensimmäisenä Jeesuksen jalat.
Säteilevä vaate ulottui Hänen nilkkoihinsa.
Hän oli pukeutunut valoviittaan.
Hänen kätensä olivat ojennetut ikään kuin tervehdykseksi.
Taivaan valkeus loisti Hänen kasvoistaan.
Se oli kymmenen kertaa kirkkaampaa.
Kirkkaus loisti Hänen kasvoiltaan.
Hänen hiuksensa olivat valkoiset.
Kirkkaus ei satuttanut silmiäni.
Tiesin, että koko maailmankaikkeus tuli Hänen kasvoiltaan.
Hänen sanoistaan maailmat syntyisivät.
Hänen rakkaudestaan tulvi puhtautta.
Lapsuuden viattomuus palautettiin sydämeeni.
Aloin kävellä lähemmäs Häntä. Yhtäkkiä koin itseni pyhäksi.
Jeesuksen pyhyys täytti minut.
Hämmästelin pyhyyttä ja puhtautta, jotka tulivat Hänen läsnäolostaan.
Seisoin aivan Hänen edessään. Aloin työntää kasvojani valoon, -
koska halusin nähdä Hänen kasvonsa.
Jeesus alkoi liikkua. Hänen läsnäolonsa kirkkaus alkoi liikkua.
Pyhä Henki liikkui Jeesuksen kanssa.
Hänen takanaan oli aukko.
Siitä näkyi aivan uusi maa. Siellä oli niittyjä.
Tiesin, että Jumala oli luonut minut asumaan siellä.
Tiesin tulleeni kotiin. Kysyin, miksi en syntynyt sinne, -
vaan pahaan maailmaan.
Tiesin, että minut oli luotu asumaan siellä.
Jumalan läsnäolon kirkkaus peitti luomakuntaa.
Kukat ja ruoho säteilivät elämää.
Näin kristallinkirkkaan joen, elämän virran.
Jumala on tämän jälkeen vienyt minut monta kertaa sinne -
juomaan elävän veden virrasta.
Henki sanoo: "Juo vapaasti elämän virrasta."
Näin puita, vuoria, sinisen taivaan -
ja uuden taivaan uuden maan yläpuolella.
Siinä ei ollut mitään, mihin ihmiskunta olisi koskenut.
Luomakunnan yllä oli Jumalan Hengen kirkkaus.
Aloin liikkua kohti sitä.
Jeesus astui eteeni.
Hänen läsnäolonsa ja kirkkautensa täytti jokaisen osan minussa.
Hän kysyi: "Haluatko jäädä tänne vai palata takaisin?"
Vastasin: "Kukaan ei jää kaipaamaan."
"Minulla ei ole vaimoa eikä lapsia, tietääkseni."
"Olet ensimmäinen, joka on rakastanut minua tällaisenani."
Käännyin, koska halusin hyvästellä maailman.
Näin takanani äitini. Hän elää yhä. Hän on 75.
Hän on rukoillut, niin että koko perheeni on pelastunut.
Käsitin, että oli ollut yksi, joka oli rakastanut minua.
Ellen olisi nähnyt häntä ambulanssissa, -
en olisi ollut siellä.
Ajattelin, että jos kuolisin, -
äiti ei tietäisi, että olin rukoillut ambulanssissa.
Hän ei tietäisi, että olin pelastunut.
Se murtaisi hänen sydämensä.
Tarkistin: "Pääsenhän tänne vielä uudelleen?"
Olen varma siitä, että jos nyt kuolisin, -
astuisin sisään Jumalan valtakunnan kirkkauteen.
En pelkää kuolemaa. Tiedän, että minulla on ikuinen elämä.
Sanoin: "Haluan mennä kertomaan äidille, että tämä on totta."
Sanoin, että tulisin vielä takaisin, -
vaikka kukaan ei uskoisi minua.
Rukoilen, että sinä uskot ja otat vastaan.
Usko on myös vastaanottamista.
Se, joka ottaa Jeesuksen vastaan, saa ikuisen elämän.
Kristus sinussa on kirkkauden toivo.
Hän sanoi: "Jos menet takaisin, sinun on nähtävä asiat silmilläni."
"Sinun on nähtävä asiat uudessa valossa."
Näin äitini vieressä isäni, veljeni, sisareni ja tuhansia muita
Kysyin, miksi Jumala halusi näyttää heidät.
Hän sanoi: "Palaa kertomaan, mitä olet nähnyt."
Sanoin: "En tunne enkä rakasta heitä."
Hän vastasi: "Minä tunnen heidät. Haluan, että he tulevat luokseni."
Yhtäkkiä tunsin Jumalan sydämen. Puhkesin kyyneliin.
Jumala rakasti niitäkin, jotka kirosivat Häntä.
Tiesin heistä joitakuita.
Jumala rakasti heitä.
24 vuoden ajan olen kertonut tarinaani.
Jeesus sanoi: "Lahjaksi olette saaneet, lahjaksi antakaa."
Todistukseni on DVD-levyllä. Myymme sitä dollarilla.
Haluaisin antaa sen lahjana, mutta meillä ei ole varaa. Kunpa olisi.
Voit ostaa sen ja antaa eteenpäin.
En ole myynyt mitään 24 vuoteen. Olemme saaneet lahjaksi kaiken, -
lahjaksi antakaa. Jumala ei jää velkaa.
Kysyin: "Jumala, miten palaan takaisin?"
Hän sanoi: "Avaa silmäsi ja näe."
Samassa palasin ruumiiseeni ruumishuoneelle.
Nuori intialaislääkäri piteli jalkaani.
Hän tökki jalkaani skalpellilla kuten kuollutta lihapalaa.
Lääkäri näki, että ruumiini liikahti.
Hän kalpeni. Hän yritti huutaa, mutta mitään ei kuulunut.
Ihmettelin, mitä oli tapahtumassa. Näinkö todella Jumalan?
Jumala sanoi: "Heräsit henkiin."
Pyysin voimaa, jotta voisin kääntää pääni.
Teki pahaa katsella lääkäriä.
Sairaanhoitajat katselivat minua oviaukossa.
Yksi sairaanhoitaja hypähti säikähdyksestä.
Hänen takanaan ollut hoitaja kaatui.
Lääkäri tärisi peloissaan ja piteli jalkaani.
Ajattelin: "Ei miestä herätetä henkiin näin."
Ajattelin, olinko todella nähnyt Jumalan.
Lääkäri seisoi kauhusta kankeana. Hän päästi otteensa jalastani.
Hän sanoi: "Olet ollut kuolleena yli 15 minuuttia."
"Emme yrittäneet elvyttää sinua."
Käsitin, etten pystynyt liikkumaan niskasta alaspäin.
Luulin, että olin halvaantunut.
Pyysin Jumalaa parantamaan minut.
Muuten haluisin palata takaisin taivaaseen.
Koin, miten voima kulki lävitseni kuin sähkövirta aalloittain.
Pääni vavahteli. Voima kulki lävitseni.
Ruumiini alkoi liikkua. Se alkoi parantua.
Kolmen tunnin kuluttua olin täysin terve.
Seuraavana päivänä kävelin ulos sairaalasta terveenä.
Uskon Jumalan ylösnousemus- ja parantamisvoimaan.
Jeesus laski kätensä sairaiden ja kuolevien ylle.
Hän voi koskettaa meitä Henkensä kautta suoraan, -
mutta Hän voi parantaa myös palvelijoidensa kautta -
ja koskettaa heitä.
Jumala sanoi: "Olet uudestisyntynyt kristitty."
"Olet kuollut synneissäsi."
"Kun rukoilit ambulanssissa, synnyit uudelleen."
Jumala käski minun lukea Raamattua.
Sanoin, etten ollut ikinä lukenut Raamattua.
Hän käski kysyä isältäni.
Palattuani kotiin 1982 luin Raamatun kuudessa viikossa.
Siinä olivat kaikki: valo, kirkkaus, tunneli, -
Jeesuksen kirkkaus, Ilm. 1:13-18. Hänellä oli pitkäliepeinen viitta.
Hänen hiuksensa olivat lumivalkeat. Hänen kasvonsa loistivat.
Hän sanoi: "Älä pelkää. Kuolin ristillä mutta elän ikuisesti."
"Minulla on kuoleman ja tuonelan avaimet. Olen alfa ja omega."
"Olen ylösnoussut Vapahtaja, Jeshua haMasiah, Messias."
Näin uuden taivaan ja uuden maan.
Jumala toi minut takaisin.
Olen palvellut Häntä kokosydämisesti 24 vuotta.
Rakastan Häntä. Tiedän, että Hän rakastaa sinua.
Laskekaa päänne rukoukseen. Pyydän soittajia tulemaan.
Isä, sulata sydämemme.
Kosketa sydämiämme parhaaksi katsomallasi tavalla.
Kohota kätesi Häntä kohti.
Anna Jumalan läsnäolon täyttää sinut.
Anna ylösnousemus- ja parantumisvoiman koskettaa, -
parantaa, murtaa pahan voiman ja vapauttaa.
Nouse ylös, jos voit.
Anna Jeesuksen pyhyyden ja puhtauden pestä sinut.
Taivaskokemukseni jälkeen kävelin ulos sairaalasta terveenä.
Jumala sanoi, että olin syntynyt uudesti.
Hän kehotti minua lukemaan Raamattua.
Aloin lukea sitä. Kysyin Jumalalta, mitä tapahtui.
Luin Joh. 3:3:sta, että ihmisen on synnyttävä uudesti Hengestä.
Kysyin, miten se tapahtui.
Jumala sanoi: "Ambulanssissa näit elämäsi vilistävän edessäsi."
"Näit sanat: 'anna anteeksi syntimme.'"
"Annoit silloin elämäsi Jeesukselle."
"Annoin sinulle anteeksi ja pesin sinut puhtaaksi."
"Pimeyden ja valon valtakunnat taistelevat sieluistamme."
"Sydämesi puhdistettiin pimeydestä. Jeesuksen veri pesi sielusi."
Kysyin Jumalalta pimeydestä, johon olin menossa.
Hän sanoi: "Saatana johtaa pimeyden valtakuntaa."
"Jeesus johtaa valon valtakuntaa."
Pimeyden valtakunnassa ei ole mitään valkeutta.
Hän sanoi: "Ellet olisi rukoillut, olisit jäänyt pimeyteen."
"Näytin sinulle kuoleman varjon laakson ja suojelin sinua siellä."
Kysyin valotunnelista.
Hän sanoi: "Matt. 7:13-14: 'Se tie on kaita, joka vie elämään.'
'Se tie on lavea, joka vie kadotukseen.'
Sanoin kokeneeni rakkautta, iloa ja rauhaa.
Hän sanoi: "Pyhä Henki tuo rakkauden, ilon ja rauhan."
Sanoin, että käteni oli läpinäkyvä.
Hän sanoi: "Siirryt katovaisuudesta katoamattomuuteen hetkessä."
"Kuolema on voitettu. Ikuinen elämä annetaan lahjaksi Kristuksessa."
Sanoin: "Tulin valoon, joka täytti taivaat."
Hän sanoi: "Poikani on kirkastettu. Hänet on verhottu valoon."
"Erottava väliverho on revitty alas."
"Karitsan veren kautta meillä on pääsy Pyhään paikkaan."
Mies, jonka kasvot loistivat kuten aurinko, oli kirkastettu Jeesus.
Hän sanoi: "Poikani kuoli ristillä syntiesi puolesta."
"Hän nousi ylös kuolleista ja Hän on kirkastettu."
"Se lukee Ilm. 1:13-18:ssa."
"Lampunjalkain keskellä seisoi Ihmisen Poika."
"Hän oli puettu pitkäliepeiseen viittaan."
"Hänen kasvonsa olivat kuin täydeltä terältä paistava aurinko."
"Minä elän ikuisesti. Minulla on kuoleman ja tuonelan avaimet."
"Olen voittanut pahan vallan. Olen ylösnoussut Messias."
Hän sanoi: "Joh. 10:7-9."
"Olen ovi elämään. Sillä, joka tulee luokseni, on ikuinen elämä."
"Hänellä on yltäkylläisyys ja ylösnousemus."
"Uusi taivas ja maa ovat niitä varten, jotka minua rakastavat."
"2. Piet. 3:10-18."
Näin ihmisiä, joiden Jumala ei halua menevän kadotukseen.
Hän haluaa, että sinäkin saisit tuntea Hänet.
Suurinta rakkautta osoittaa se, että Hän kuoli puolestasi.
Hän ei halua, että yksikään joutuu hukkaan.
Hän on valmis antamaan anteeksi kaikille, -
olivatpa he miten rikkinäisiä ja lyötyjä tahansa.
Jumalan Henki on Jeesuksen yllä, jotta Hän parantaa särkyneet, -
vapauttaa synneistä, puhdistaa ja täyttää ikuisella elämällä.
Minulla oli rukoileva äiti, joka ei luovuttanut.
Monella on sukulainen, joka on rukoillut.
Vastaa rakkauden tekoon.
Nöyrry tuhlaajapojan tavoin ja palaa Herran taloon.
Tule ja löydä anteeksianto ja parantuminen.
Sanoin: "Palasin ruumiiseeni."
Hän sanoi: "Olen ylösnousemus ja elämä."
"Voin tuoda kuolleet takaisin elämään."
"Minussa sinulla on ylösnousemusvoima."
"Kun kuolet, otan sielusi taivaaseen."
Jeesus rukoili anteeksiantoa ristiinnaulitsijoille.
Ryöväri sanoi: "Muista minua." Toinen ryöväri kirosi.
Jeesus sanoi: "Tänä päivänä olet kanssani paratiisissa."
Hänen verensä on voittanut kuoleman.
Voin sanoa, että Hän rakastaa minua.
Olen saanut kokea Pyhän Hengen läsnäoloa 19 vuotta.
Hän on parantanut ja vapauttanut minut.
Olen saanut Jumalalta perheen ja tulevaisuudentoivon.
Jos avioliittosi on hajalla, -
liitto voi korjaantua vain rukouksen ja anteeksiannon kautta.
Vaikka ihmiset olisivat hylänneet sinut, -
Jumala rakastaa sinua ja nostaa sinua eheyteen.
Jeesus on maailman valkeus.
Avaa sydämesi ja rukoile. Etsi Jumalan kasvoja.
Rukoilin ambulanssissa kuolinvuoteellani.
Hän kuulee ihmissydämen huudot.
Jumala tulee elämäämme ja antaa anteeksi, kun sitä pyydämme.
Jumala kurottaa sinua kohti rakkaudellaan -
ja naulojen lävistämillä käsillään.
Hän kutsuu sinua takaisin Herran huoneeseen.
Haluan rukoilla kanssasi.
Tee tästä rukouksesta omasi.
Huuda Jumalan puoleen sydämestäsi. Hän vastaa. Synnyt uudelleen.
Jeesus sanoi: "Se, joka huutaa Herran nimeä, pelastuu."
Jeesuksen veri puhdistaa synneistä.
Valotunnelin keskellä on Jeesus.
Kysyin: "Mikseivät ihmiset usko Sinuun?"
Hän sanoi: "Lucifer tekeytyy valon enkeliksi ja eksyttää."
Kirjoituksissa sanotaan, että Jeesus on valkeus, -
joka tuli valaisemaan sydämiä.
Hän on Elohim, Jeshua, Immanuel, Jahve, Kaikkivaltias.
Jotkut uskovat Jumalaan, mutta eivät Jeesukseen.
Jeesus sanoi: "Se, joka on nähnyt minut, on nähnyt Isän."
Jeesus on näkymättömän Jumalan näkyvä ilmentymä.
Hän on lihaksi tullut Jumala.
Jeesus profetoi oman kuolemansa.
Kolmantena päivänä Hän nousi kuolleista.
Hän on kirkastettu. Valkeus ympäröi Häntä.
Hänen valkeutensa täyttää uuden taivaan ja maan.
Auringon ja kuun valoa ei tarvita.
Jumalan Pojan valkeus täyttää taivaat.
On ihmeellistä, kun Hän on sydämessä.
Kun ottaa Hänet vastaan, pimeyden tilalle tulee Kristuksen elämä.
Rukoillaan.
Lausu kanssani tämä rukous nöyrästi.
Avaa sydämesi. Joka huutaa Herran nimeä sydämestään, pelastuu.
Sano: "Herra Jeesus, nöyrryn eteesi tänään."
"Anna anteeksi syntini."
"Uskon, että kuolit ristillä puolestani" -
"ja että vain veresi voi minut puhdistaa."
"Tahdon antaa anteeksi niille, jotka ovat rikkoneet minua vastaan"
"Annan anteeksi niille, jotka ovat satuttaneet minua."
"Annan sydämeni maailman valkeudelle, Kristukselle."
"Hän kuoli syntieni edestä ja nousi kuolleista."
"Tulen Hänen eteensä nöyrällä ja rehellisellä sydämellä."
"Jeesus, ole Herrani ja Vapahtajani."
"Ole Kuninkaani."
"Pyydän Pyhän Hengen voimaa temppeliini."
"Valitsen kulkea pyhyyden ja totuuden valossa."
"Jeesuksen kalliissa nimessä, aamen."
Jos rukoilit, soita ruudussa näkyvään numeroon.
Raamatussa sanotaan, että Kristuksessa olemme uusia luomuksia
Vanha on poissa, uusi on tullut tilalle.
Jeesus on luvannut antaa uuden sydämen ja hengen.
Jumala on asettanut sydämiimme ikuisuuden.
Saamme ikuisen elämän, kun otamme vastaan Jeesuksen.
Voimme voittaa kuoleman ja siirtyä ikuiseen elämään Kristuksen kautta.
Soita. Haluamme rukoilla kanssasi.
Autamme sinua löytämään sopivan seurakunnan, -
jossa voi palvoa Jumalaa yhdessä Kristuksen perheenä.
Suomennos: Marianne Tenetz